recursal/SuperWikiNEXT-32B huggingface dataset:
**ארמון פלסנטייה** (באנגלית: **Palace of Placentia**) הוא ארמון של בית המלוכה האנגלי שהיה ממוקם בגריניץ' שבלונדון. הארמון נבנה על ידי המפרי, דוכס גלוסטר בשנת 1428 על גדת נהר התמזה. כיום עומד במיקום בו עמד הארמון בית החולים גריניץ'.

היסטוריה
--------

בראשית תקופת מלכותו של הנרי השישי שימש הדוכס המפרי כעוצר. בעת כהונתו הקים את הארמון וכינה אותו "בלה קורט" - "החצר היפה" (**Bella Court**). בשנת 1447 ירד המפרי מגדולתו בשל מחלוקת בינו לבין המלכה החדשה מרגרט מאנז'ו, הואשם בבגידה ומת בכלא (ככל הנראה נרצח). המלכה מרגרט מאנז'ו החרימה את ארמונו, שינתה את שם הארמון ל"ארמון פלסנטייה" ועברה לגור בו.

הארמון שימש מקום מגוריהם העיקרי של מלכי אנגליה במשך כ-200 שנה. בארמון נולדו המלך הנרי השמיני (בשנת 1491), ובו התגורר עם אשתו הראשונה קתרין מארגון. בארמון נולדה בתו הבכורה, לימים המלכה מרי הראשונה בפברואר 1516. 

לאחר נישואיו של הנרי השמיני לאן בולין נולדה בארמון בתו השנייה, לימים המלכה אליזבת הראשונה בשנת 1533.

הנרי השמיני נישא בארמון לאן מקליבס בשנת 1540.

הנסיכות מרי ואליזבת התגוררו בארמון במהלך שנות מלכותן. בתקופת מלכותם של המלכים ג'יימס הראשון וצ'ארלס הראשון נבנה בסמוך לארמון בית המלכה, בתכנונו של האדריכל איניגו ג'ונס.

במהלך מלחמת האזרחים האנגלית נכבש הארמון על ידי הכוחות האנטי מלוכניים, והפך למחנה מעצר לשבויים. בשנת 1660 החליט המלך צ'ארלס השני לשקם את הארמון וביקש מהאדריכל ג'ון וב לתכנן עבורו ארמון חדש. רק מבנה אחד נבנה בפועל. מרבית מבני הארמון נהרסו אולם עבודות השיקום הופסקו והשטח נותר ריק ולא שב לשמש כבית מגורים מלכותי. בסוף המאה ה-17 נבנה באתר בית החולים גריניץ', אשר בשנת 1873 הפך לחלק מהמכללה הימית המלכותית של גריניץ'. כיום ממוקמים במבני בית החולים אוניברסיטת גריניץ' ומכללת טריניטי למוזיקה.

בחפירות ארכאולוגיות שנערכו במקום בשנת 2005 התגלו שרידי הקפלה המלכותית מתקופת טיודור.

קישורים חיצוניים
----------------

| עיינו גם בפורטל: |
| --- |
|  | **פורטל לונדון** |

ויקישיתוף מדיה וקבצים בנושא **ארמון פלסנטיה** בוויקישיתוף
* כתבה על גילוי הקפלה מתקופת טיודור באתר ה-BBC

| ארמונות מלכותיים בבריטניה |
| --- |
| בשימוש כיום | ארמון בקינגהאם • ארמון הולירוד • ארמון וסטמינסטר • ארמון סנט ג'יימס • ארמון קנזינגטון • בית סאנדרינגהאם • בית קלרנס • הייגרואוב • טירת בלמורל • טירת הילסבורו • טירת וינדזור • פארק באגשוט • גטקום פארק |
| ארמונות היסטוריים | ארמון אלת'ם • ארמון בוליו • ארמון בומונט • ארמון בריידוול • ארמון דנפרמליין • ארמון וייטהול • ארמון לינלית'גו • ארמון נונסאץ' • ארמון פלסנטיה • ארמון סבוי • ארמון קיו • בית אוסבורן • בית המלכה • בית מרלבורו • המפטון קורט • טירת אדינבורו • טירת ביינארד • טירת בלוודיר • טירת מיי • טירת סטירלינג • מצודת לונדון • קינגס לאנגלי • הביתן המלכותי |
**תיאטראות וסט אנד**
(למפת לונדון מוגדלת)**קנט**
**סארי**
**ברקשייר**
**בקינגהאם**
**הרטפורדשייר**
**אסקס**תיאטראות וסט אנד**תיאטראות וסט אנד**(למפת לונדון רגילה)**קנט**
**סארי**
**בר.**
**בקי.**
**הרטפורדשייר**
**אסקס**תיאטראות וסט אנד**תיאטראות וסט אנד**(למפת הסיטי של וסטמינסטר רגילה)הפרלמנט הבריטי**הפרלמנט הבריטי**תיאטראות וסט אנד**תיאטראות וסט אנד**(למפת הסיטי של וסטמינסטר מוגדלת)הפרלמנט הבריטי**הפרלמנט הבריטי**תיאטראות וסט אנד**תיאטראות וסט אנד**
תיאטרון פאלס.
תיאטרון דומיניון.
**תיאטראות הווסט אנד** (באנגלית: **West End theatre**; בדרך כלל נקרא פשוט **וסט אנד**) הוא מונח פופולרי עבור הזרם המרכזי של התיאטרון המקצועי המבוים בתיאטראות הגדולים של "התיאטראות" של לונדון, אשר ברובע וסט אנד. יחד עם התיאטרון בברודוויי בניו יורק, תיאטרון הווסט אנד נחשב בדרך כלל כמייצג של הרמה הגבוהה ביותר של תיאטרון מסחרי בעולם הדובר אנגלית. צפייה בהופעה בווסט אנד היא פעילות תיירותית נפוצה בלונדון.

לראשונה, סך כל הצופים בהופעות וסט אנד בשנה קלנדרית עלה על 12 מיליון בשנת 2002, ועלה על 13 מיליון בשנת 2007‏, ובכך נקבע שיא חדש עבור הווסט אנד. מאז סוף 1990 חלה עלייה במספר שחקני מסך מפורסמים על הבמה בלונדון.

רשימת תיאטראות וסט אנד
----------------------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.

הצגות וסט-אנד בולטות
--------------------

| מס' | שם ההצגה | בכורה | סגירה | מספר ההופעות |
| --- | --- | --- | --- | --- |
| 1 | מלכודת העכברים | 25 בנובמבר 1952 |  | 26,000 |
| 2 | עלובי החיים | 8 באוקטובר 1985 |  | 12,000 |
| 3 | פנטום האופרה | 9 באוקטובר 1986 |  | 12,000 |
| 4 | אחים בדם | 28 ביולי 1988 | 10 בנובמבר 2012 | 10,013 |
| 5 | קאטס | 1 במאי 1981 | 11 במאי 2002 | 8,949 |
| 6 | סטארלייט אקספרס | 24 במרץ 1984 | 12 בינואר 2002 | 7,406 |
| 7 | מאמא מיה! | 6 באפריל 1999 |  | 6,500 |
| 8 | מלך האריות | 19 באוקטובר 1999 |  | 6,195 |
| 9 | שיקגו | 18 באוקטובר 1997 | 1 בספטמבר 2012 | 6,187 |
| 10 | מיס סייגון | 20 בספטמבר 1989 | 30 באוקטובר 1999 | 4,264 |
| 11 | בילי אליוט - המחזמר | 11 במאי 2005 | 9 באפריל 2016 | 4,000 |
| 12 | מרשעת | 27 בספטמבר 2006 |  | 3,500 |
| 13 | ישו כוכב עליון | 9 באוגוסט 1972 | 23 באוגוסט 1980 | 3,357 |
| 14 | אוויטה | 21 ביוני 1978 | 18 בפברואר 1986 | 3,176 |
| 15 | הארי פוטר והילד המקולל | 30 ביולי 2016 |  |  |

ראו גם
------

* תיאטראות ברודוויי (הצגות ברודוויי בולטות)
* אוף ברודוויי (הצגות אוף ברודוויי בולטות)

הערות שוליים
------------

1. 1 2  Christopher Innes, "West End" in *The Cambridge Guide to Theatre* (Cambridge: Cambridge University Press, 1998), pp. 1194–1195, מסת"ב 0-521-43437-8
2. ↑  Singh, Anita (8 ביולי 2008). "TV talent shows help West End shows to record audience". Telegraph. נבדק ב-17 בינואר 2010. `{{cite web}}`:  (עזרה)
מבנה התרופה
**אמוקסיצילין/חומצה קלוולנית** (באנגלית: **Amoxicillin/clavulanic acid**) היא תרופה אנטיביוטית משולבת המכילה אמוקסיצילין ממשפחת הפניצילין ומעכב בטא לקטמאז חומצה קלוולנית. התרופה, הנמצאת ברשימת התרופות החיוניות של ארגון הבריאות העולמי, משמשת לטיפול בזיהומים חיידקיים שונים הנגרמים כגון סינוסיטיס, דלקת ריאות, דלקת אוזניים, דלקת סימפונות, דלקת בדרכי השתן וצלוליטיס.

טיפול זה לא יעיל במקרה של זיהומים ויראליים. שימוש מיותר או שימוש לא נכון באנטיביוטיקה כלשהי עלול להוביל לירידה ביעילות.

שימושים רפואיים
---------------

השילוב של אמוקסיצילין/חומצה קלוולנית משמש לטיפול בזיהומים מסוימים הנגרמים על ידי חיידקים, כולל זיהומים באוזניים, בריאות, בסינוסים, בעור ובדרכי השתן.

התרופה משמשת לטיפול במספר מקרים, כולל דלקות בדרכי שתן, זיהומים בדרכי נשימה, דלקות בסינוסים, שריטות חתול, זיהומים הנגרמים על ידי פלורת החיידקים של הפה כגון: זיהומי שיניים, נשיכות של בעלי חיים נגועים, עקיצות, מחלות מין (STD).

### שימוש וטרינרי

בתרופה זו ניתן להשתמש גם בטיפול וטרינרי. על כלבים ניתן להשתמש במקרה של בעיות חניכיים או של שעלת. על חתולים נהוג להשתמש בתרופה כאשר מופיעים זיהומים בדרכי השתן וזיהומים בעור או ברקמות רכות. לעגלים נהוג לתת את התרופה כאשר יש להם בעיות מעיים, ובאופן כללי לבקר משמשת התרופה נגד זיהומים בדרכי הנשימה, זיהומים ברקמות הרכות, דלקות בעטינים או דלקות של קיר הרחם. בחזירים התרופה בשימוש לטיפול בזיהומים בדרכי הנשימה ובדלקת של קיר הרחם.

תופעות לוואי
------------

תופעות הלוואי הנפוצות של אמוקסיצילין/חומצה קלוולנית עלולות לכלול: חום, צמרמורות חריפות, כאב גרון, כיבים בפה, כאבי פרקים, דימומים או חבלות יותר מהרגיל, פריחה, גרד, קשיי עיכול, כאב ראש, שלשול, בחילה, הקאות, כאב בטן, פטרייה של אברי המין, תפרחת חיתולים, פטרייה בפה, שינויים בצבע הלשון והשיניים (יש לצחצח את השיניים ביסודיות).

קישורים חיצוניים
----------------

ויקישיתוף מדיה וקבצים בנושא **אמוקסיצילין/חומצה קלוולנית** בוויקישיתוף
* אמוקסיצילין וחומצה קלוולנית הסבר באתר webMD
* אמוקסיצילין וחומצה קלוולנית הסבר באתר health navigator
* אמוקסיצילין וחומצה קלוולנית הסבר באתר medlineplus
* אמוקסיצילין וחומצה קלוולנית הסבר באתר infomed
* אמוקסיצילין וחומצה קלוולנית הסבר באתר drugs.com

הערות שוליים
------------

1. 1 2  אתר webMD, באתר
2. ↑  אתר healthNavigator, באתר

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**יום המהגר הבין-לאומי** הוא יום ציון בין-לאומי המבקש להגביר את המודעות להגירה. יום המהגר הבינלאומי נקבע ב-18 בדצמבר, על ידי העצרת הכללית של האומות המאוחדות בארבעה בדצמבר 2000. ב-18 בדצמבר 1990, העצרת הכללית אימצה את האמנה הבינלאומית בדבר הגנה על זכויות של מהגרי עבודה ובני משפחותיהם.  ביום זה, במדינות רבות, ממשלות, ארגונים בינלאומיים ואזוריים וארגונים ללא מטרת רווח מפיצים מידע ומעלים את המודעות לזכויות אדם וחירויות פוליטיות בסיסיות של מהגרים, על מנת להבטיח את ההגנה למהגרים ובעקבות המספר ההולך וגדל של מהגרים בינלאומיים.

בספטמבר 2006, נערך דיון בנושא הגירה ופיתוח בינלאומי בעצרת הכללית של האו"ם בהשתתפות נציגים רמי דרג מ-132 מדינות. בסיכום הדיון פורסמה הודעה שכללה מספר מסרים: הגירה, היא תופעה הולכת וגוברת שבאפשרותה לתרום תרומה חיובית לפיתוח מדינות המוצא ומדינות היעד, בתנאי שהיא נתמכת על ידי מדיניות נכונה. יתרונות ההגירה, יבואו לידי ביטוי רק אם יכובדו זכויות היסוד וחירויותיהם של כל המהגרים. כן, מדינות צריכות להגביר את שיתוף הפעולה הבינלאומי בנושא ההגירה אזורית וגלובלית. המשתתפים הכירו בכך שלצד היתרונות של הגירה בין מדינות, היא אינה תחליף לפיתוח. לעיתים קרובות מדי, מהגרים נאלצים לחפש עבודה במדינות אחרות בגלל עוני, סכסוכים או הפרות של זכויות אדם. שלום וביטחון, ממשל תקין, שלטון החוק והזדמנויות לעבודה הוגנת במדינות המוצא, יבטיחו שאנשים ימשיכו להתגורר במדינות המוצא מתוך בחירה ולא מתוך צורך. בהמשך לכינוס. ממשלת בלגיה הקימה פורום עולמי בנושא הגירה ופיתוח ((The Global Forum on Migration and Development (GFMD) להתייעצות מרצון, לכל המדינות החברות באו"ם ומשקיפים.

בעצרת הכללית בספטמבר 2016 בהשתתפות ראשי מדינות נערך דיון בנושא תנועת הפליטים ומהגרים הגוברת בעולם. הדיון הסתיים בהצהרה משותפת המכונה הצהרת ניו יורק. הצהרת ניו יורק לפליטים ולמהגרים מבטאת את הרצון הפוליטי של מנהיגי העולם להציל חיים, להגן על זכויותיהם ולשאת באחריות בקנה מידה עולמי לטיפול מהגרים.

ארגון ההגירה הבינלאומי מעריך כי המספר הכולל של מהגרים בינלאומיים גדל מ-175 מיליון מהגרים בשנת 2000 ליותר מ 244 מיליון מהגרים בינלאומיים בשנת 2015, המהווים כ- 3.3% מאוכלוסיית העולם.

קישורים חיצוניים
----------------

ויקישיתוף מדיה וקבצים בנושא **יום המהגר הבין-לאומי** בוויקישיתוף
* 

* אתר האינטרנט הרשמי של יום המהגר הבין-לאומי

הערות שוליים
------------

1. ↑  International Migrants Day, World Health Organization (באנגלית)
2. ↑  International Migrants Day, www.timeanddate.com (באנגלית)
3. ↑  International Mountain Day, 11 December, www.un.org (באנגלית)
4. ↑  The GFMD Process | Global Forum on Migration and Development, gfmd.org (באנגלית)
5. ↑  Peter Thomson, UN General Assembly Adopts Historic Declaration for Refugees and Migrants, Huffington Post, ‏2016-09-19 (באנגלית)
6. ↑  "New York Declaration". *Refugees and Migrants* (באנגלית). 2016-09-15. נבדק ב-2017-12-15.
7. ↑  Ewelina U. Ochab, For The International Migrants Day - Understanding Not Fear, Forbes (באנגלית)
8. ↑  "Chapter 2". *International Organization for Migration* (באנגלית). 2017-10-25. אורכב מ-המקור ב-2018-03-31. נבדק ב-2017-12-15.
**שלמה לניאדו** (נולד ב-1936) הוא קרדיולוג ישראלי, פרופסור אמריטוס לקרדיולוגיה בבית ספר לרפואה באוניברסיטת תל אביב, מייסד המערך הקרדיולוגי בבית החולים איכילוב.

ביוגרפיה
--------

לניאדו נולד בירושלים להוריו לאה ומאיר. כשהיה בן 13 עברה משפחתו לתל אביב. למד בגימנסיה הרצליה, התגייס למסלול העתודה האקדמאית וסיים את לימודי רפואה באוניברסיטה העברית בשנת 1961. שירת בצה"ל כרופא צבאי בהנדסה קרבית, ולאחר שחרור יצא להתמחות בקרדיולוגיה במרכז הרפואי אלברט איינשטיין בניו יורק. עם שובו ארצה בשנת 1973 נקרא להקים את המחלקה הראשונה לקרדיולוגיה בבית החולים איכילוב בתל אביב ועמד בראשה כ־30 שנה עד פרישתו לגמלאות. במקביל, מונה לחבר סגל בבית הספר לרפואה באוניברסיטת תל אביב.

פרופסור לניאדו היה רופאו האישי של ראש הממשלה לשעבר מנחם בגין, כיהן כנשיא האיגוד הקרדיולוגי בישראל, ועמד בראש ועדה של משרד הבריאות לענייני קרדיולוגיה.

לניאדו פרסם כ-200 מאמרים בתחום התמחותו, וכתב שלושה ספרי פרוזה וספר עיון אחד.

לניאדו מתגורר בתל אביב ובשנת 2019 הוענקו לו הוענק לו אות יקיר העיר תל אביב-יפו.

מספריו
------

* **הספר הסודי של הרופא**, הוצאת משכל, 1997
* **אישה זרה**, הוצאת משכל, 1999
* **בחזרה לסמרה**, הוצאת ידיעות אחרונות, 2001.
* **אדום**, הוצאת ידיעות אחרונות, 2003

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 260382114
* WorldCat (עם VIAF): 260382114

 |
גלעד הנצחה לאנדרה בייצ'י-ז'ילינסקי המוצב בבודפשט
**אנדרה בייצ'י-ז'ילינסקי** (בהונגרית: **Bajcsy-Zsilinszky Endre**; ‏6 ביוני 1886 – 24 בדצמבר 1944) היה פוליטיקאי וחבר פרלמנט הונגרי רב-השפעה, חבר מפלגת החוואים ועובדי האדמה של הונגריה, אשר נודע בהתנגדותו לגרמניה הנאצית ובפעילותו הציבורית להפסקת הטבח בדרום באצ'קה. בדצמבר 1944 הוצא להורג על ידי הגסטפו.

קורות חייו
----------

### ראשית חייו

אנדרה בייצ'י-ז'ילינסקי נולד בעיירה סרווש שבמחוז בקש במשפחה לותרנית ממוצא סלובקי שהיגרה מהעיר בקשצ'בה. ב-1904 החל בלימודי משפטים באוניברסיטה על שם "פרנץ יוזף" בקלוז'-נאפוקה. בהמשך, ב-1908 רכש דוקטורט במדע המדינה באוניברסיטת היידלברג. במהלך מלחמת העולם הראשונה לחם בצבא האוסטרו-הונגרי בקרבות החזית האיטלקית ובהמשך בקרבות החזית המזרחית.

### הקריירה הפוליטית

לאחר מלחמת העולם הראשונה התיישב בסגד והצטרף למפלגת האחדות בהנהגת גיולה גמבש וב-1922 נבחר מטעמה לפרלמנט. ב-1923 הקים ביחד עם גיולה גמבש את מפלגת העצמאות הלאומית של הונגריה. ב-1930 ייסד את המפלגה הלאומית-רדיקלית של הונגריה וב-1935 נבחר מטעמה לפרלמנט. ב-1938 התאחדה המפלגה הלאומית-רדיקלית עם מפלגת החוואים ועובדי האדמה של הונגריה. הוא נודע בהתנגדותו לתפישת מרחב המחיה של הנאציזם. לאחר פרוץ מלחמת העולם השנייה התנגד בייצ'י-ז'ילינסקי להצטרפות כוחות צבא הונגריים לקרבות החזית המזרחית.

### הטבח בדרום באצ'קה ואחריתו

בינואר 1942 ביצע הצבא ההונגרי את הטבח בדרום באצ'קה. משנודעו האירועים לבייצ'י-ז'ילינסקי, הוא הוביל גל מחאות מול הממשל ותבע להעמיד לדין את הקצינים האחראים לטבח. בעקבות המחאות הורה הממשל ההונגרי להפסיק את הפעילות בבאצ'קה. במרץ 1944, לאחר כיבוש הונגריה על ידי גרמניה הנאצית במסגרת מבצע מרגרטה, נעצר בייצ'י-ז'ילינסקי על ידי הגסטפו. ב-11 באוקטובר 1944 שוחרר ממעצרו, ולאחר הפיכת צלב החץ בהונגריה ירד למחתרת. בראשית נובמבר 1944 הוא נלכד ונעצר. ב-24 בדצמבר 1944 הוא הוצא להורג בתלייה על ידי הגסטפו במתקן כליאה בכפר שופרונקהידה. ב-27 במאי 1945 הובא לקבורה בהלוויה ממלכתית בכפר טרפה שבמחוז סבולץ'-סטמאר-ברג.

קישורים חיצוניים
----------------

ויקישיתוף מדיה וקבצים בנושא **אנדרה בייצ'י-ז'ילינסקי** בוויקישיתוף
* אנדרה בייצ'י-ז'ילינסקי, באתר "Find a Grave" (באנגלית)

הערות שוליים
------------

1. ↑  אודות השואה - באצ'קה, באתר יד ושם.
2. 1 2 3  אנדרה בייצ'י-ז'ילינסקי, באתר mek.oszk.hu (בהונגרית).

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 90818974
* BnF: cb11273916p (data)
* GND: 119351072
* ISNI: 0000 0000 8381 5141
* LCCN: n83025467
* NLP: a0000003613415
* NTA: 338828060
* RERO: 02-A002961641
* SELIBR: 336193
* SUDOC: 075220830
* VIAF: 50034081
* WorldCat: lccn-n83025467

 |
**ולדימיר קיריאקוביץ' טריאנדאפילוב** (ברוסית: **Влади́мир Кириа́кович Триандафи́ллов**;‏ 14 במרץ 1894 – 12 ביולי 1931) היה לוטננט גנרל סובייטי אשר שימש במהלך תקופה קצרה כראש מטה הצבא האדום.

ביוגרפיה
--------

טריאנדאפילוב נולד ב-14 במרץ 1894 בכפר מגאראצ'יק ליד העיר קארס, למשפחה ממוצא יווני. עם פרוץ מלחמת העולם הראשונה הוא גויס לצבא האימפריה הרוסית. במהלך רוב המלחמה, הוא לחם כחלק מהחזית הדרום-מערבית, למעט תקופות שבהן למד בבתי ספר לקצינים. עם סיום המלחמה הוא היה מפקד גדוד בדרגת קפטן. לאחר מהפכת אוקטובר, בחרה בו מועצת החיילים של הארמייה ה-7 למפקד הארמייה. ביוני 1918 הוא התגייס לצבא האדום ומונה למפקד פלוגה. ביוני 1919 הוא קודם לתפקיד מפקד גדוד. הוא לחם במלחמת האזרחים הרוסית ונפצע בזרועו. במקביל להשתתפותו בקרבות, למד באקדמיה הצבאית של הצבא האדום.

ב-1924 מונה לראש מחלקת המבצעים במטה הכללי הסובייטי. ב-19 בנובמבר 1929 הוא מונה למפקד הקורפוס ה-2. ב-15 באוקטובר 1930 הוא מונה לסגן ראש מטה הצבא האדום. במאי 1931 הוא הפך להיות ראש המטה. הוא מת ב-12 ביולי 1931 במהלך תאונת מטוס.

קישורים חיצוניים
----------------

* ולדימיר טריאנדאפילוב באתר משרד ההגנה הרוסי
* ולדימיר טריאנדאפילוב באתר כרונוס העוסק בהיסטוריה צבאית רוסית
* ולדימיר טריאנדאפילוב, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007452529905171
* BIBSYS: 90814686
* BnF: cb134849293 (data)
* GND: 119462974
* ISNI: 0000 0000 8111 5053
* LCCN: n92075900
* SUDOC: 125082703
* VIAF: 32149852
* WorldCat: lccn-n92075900

 |
**צומי** הוא מונח נפוץ בסלנג העברי ובתרבות הישראלית. פירוש המונח הוא **תשומת לב**, והוא מופיע בדרך כלל כאמירה צינית על אחר המחפש או זקוק לתשומת לב מהסביבה. לצורך העניין, אריאל צריכה המון יחס ולכן אור חברתה נותנת לה ״צומי״

אטימולוגיה
----------

המונח צומי הוא הלחם בסיסים של צמד המילים "צומת לב" שנעשו מהיווצרות של דיבור בהבלעת הברות מהמילים "תשומת לב" שמשמעותן "קשב". ההבלעה נוצרה מהחיבור בין האות ת' לאות ש' שמאלית (תחליף ל-ס), ולפיכך אמורה המילה להיכתב "תשומי". עוד דוגמה הנחשבת להבלעה נפוצה היוצרת את האות צ' היא המילה "בצפר" - בית ספר.

שימוש בתרבות
------------

השימוש במילה נובע בדרך כלל מסרקזם, לדוגמה כאשר אדם נוהג בצורה המבליטה את עצמו יש המקניטים אותו באמירה "האם חסר לך צומי?" או "הנך רוצה צומי". המילה נמשכה גם לשימוש נרחב יותר, כך לדוגמה כאשר אדם מקניט את חבירו או נוהג בהתנהגות שאינה הולמת נוהגים סובביו לקשר את התנהגותו עם כך שהוא כנראה חפץ בתשומת לב ורצונו למשוך את תשומת לבם של סובביו, ולכן גם במקרים כאלו נפוץ הביטוי "צומי". השימוש הנפוץ ביותר במונח מתבצע בגוף שלישי נסתר, ("משה רוצה צומי...") גם כאשר הכוונה לגוף שני (נוכח). אדם הנוהג בהתנהגות האמורה, המתפרשת כרצון להבלטה וכבוד, או לחלופין משיכת עיינים ותשומת לב, מכונה (באמצע משפט) "רוצה צומי".

עם זאת קיימת השאלה של המונח הסלנגי למשמעות חיובית של נתינת תשומת לב, בתרבות הישראלית - שימושים בולטים הם:

* "צומי - המרכז הישראלי לתשומת לב".
* בלוג ואתר לרכישת "בובות צומי" להענקת תשומת לב לפעוטות.
* אתר מכירה אונליין של פריטים לילדים בשם "צומי".
* תוכנית בערוץ הופ! בשם זוג הדמויות "מולי וצומי".

במילון הסלנג המקיף מופיע כי יש הגורסים את המילה **צומת** (בשורוק).

לקריאה נוספת
------------

מילון הסלנג המקיף, רוביק רוזנטל, עמ' 321, **צומי**.
**בלדסרה קוסה** (באיטלקית: **Baldassare Cossa**; ‏1370 לערך – 22 בדצמבר 1419) הוכתר והשתמש בתואר האפיפיורי "**יוחנן העשרים ושלושה**" בין השנים 1410 ו-1415, בתקופת הקרע המערבי, ונחשב כיום בעיני הכנסייה הקתולית כאנטי-אפיפיור.

קורות חיים
----------

קוסה נולד בפרוצ'ידה (או לפי טענות אחרות, באיסקיה) שבשטח ממלכת נאפולי דאז, בנו של הרוזן מטרויה שבאפוליה, דרום איטליה - איש אצולה שירד מנכסיו. שניים מאחיו הואשמו על ידי לאדיסלאו, מלך נאפולי, בעיסוק בשוד ימי ונדונו למוות.

לא ידוע רבות על תקופת ילדותו ונעוריו, אך ידוע שלמד משפטים באוניברסיטת בולוניה והחל את חייו המקצועיים כאיש צבא. ב-1389 נקרא על ידי בוניפקיוס התשיעי לחצר הוותיקן (הקוריה הרומאית), אך גם כאן, לא ידוע אם בגלל שהיה מקורב לאפיפיור או מסיבה אחרת. מכל מקום, תחילה הוא לא הוסמך ככומר, אלא מילא תפקידי מנהלה ומשמר, אם כי קיימות שמועות כי היה מעורב בשמעונות, מכירת שירותי דת תמורת אתנן. בשלב מאוחר יותר הוא שירת בלשכת האפיפיור, וב-27 בפברואר 1402 קיבל תואר כחשמן ונשלח לניהול עסקי האפיפיור בבולוניה, אותה הכיר מתקופת לימודיו.

אפיפיור או אנטי-אפיפיור
-----------------------

שנות פעילותו בכנסייה היו שנים סוערות, תקופת "הקרע המערבי". בשנים בהן קוסה שירת בבולוניה את האפיפיור בוניפקיוס, כיהן במקביל כאנטי-אפיפיור מתחרה לבוניפקיוס באביניון, האנטי-אפיפיור בנדיקטוס השלושה עשר.

ב-1410 הוכתר קוסה על ידי מועצת פיזה כאפיפיור וכיורשו של האנטי-אפיפיור אלכסנדר החמישי. תקופת פעילותו כאפיפיור (שהוכרז אחר כך כאנטי-אפיפיור) המשיכה להיות מאופיינת במחלוקת קשה בכנסייה. בנוסף לקרע המערבי, התקיימה מחלוקת תאולוגית גם עם תומכי יאן הוס. בפברואר 1411 פרסם קוסה בולה, להוצאת צו נידוי כלפי פראג ולגירושו של הוס מהכנסייה, אך המחלוקת נותרה בעינה.

ב-1415 הדיחה ועידת קונסטנץ את קוסה מכהונתו, חרף תמיכתו של זיגיסמונד, קיסר האימפריה הרומית הקדושה בטענתו לאפיפיורות וב-1419 הוא מת בפירנצה.

קישורים חיצוניים
----------------

ויקישיתוף מדיה וקבצים בנושא **יוחנן העשרים ושלושה** בוויקישיתוף
* יוחנן העשרים ושלושה, באתר אנציקלופדיה בריטניקה (באנגלית)

הערות שוליים
------------

1. ↑  Joseph McCabe (1916). "Chapter XI. John XXIII and the Great Schism". *Crises in the History of the Papacy*. G.P. Putnam's Sons.

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb12321910d (data)
* CANTIC: a10413194
* GND: 118557882
* ISNI: 0000 0000 8505 5123
* LCCN: no89018927
* LNB: 000268309
* NKC: jx20090127002
* NLA: 61542999
* NLP: a0000003367101
* NTA: 109135865
* RERO: 02-A017928359
* SELIBR: 379767
* SUDOC: 09496243X
* Trove: 1711616
* ULAN: 500354865
* VIAF: 74644730
* WorldCat: lccn-no89018927

 |
פירוש נוסף ערך זה עוסק בתא תפילה והתבודדות לדרווישים. אם התכוונתם למשמעות אחרת, ראו א-זאווייה.
**זַאוִיַה** (מערבית: **زاوية**, מילולית: פינה, זווית) היא תא תפילה והתבודדות לדרווישים צופים. במובן רחב יותר, הנפוץ בארצות צפון אפריקה (מגרב), משמש המושג לתיאור מדרסה - בית מדרש ללימודי דת האסלאם, המשולב לרוב במבנה תפילה. 

בארצות המגרבבארצות המגרב הזאווייה מפוארת, בנויה סביב בריכת-נוי ובה לרוב מזרקה, והשם הוא שם נרדף, למעשה, ל"מדרסה".
במזרח התיכוןבמזרח המזרח התיכון מדובר במבנה צנוע, כראוי למתבודדים צופים. בתקופה הממלוכית בארץ ישראל נבנו בארץ ישראל זאוויות רבות במיוחד בירושלים ורבות מהן על הר הבית, רובן ככולן פשוטות ביותר.
במדינות הסהרהבמדינות הסהרה המערבית, מאלי, מאוריטניה ודרום אלג'יריה חיים שבטים ערביים הנקראים "בני חסן" (חסנים). השבטים מחולקים ללוחמים ("חסנים"), מלומדים (להם מיוחס המונח "זאווייה") וקבוצות נוספות. המונח זאווייה מיועד גם על מנת להבדיל את השבטים החסנים מהשבטים ה"בֶרבֶרים". השייח'ים של שבטי הזאווייה יכולים להקים בתי ספר ובמותם נהפכים קבריהם לקברי קדושים.
בלוב קיימים מחוז ועיר בשם א-זאווייה.

לקריאה נוספת
------------

* יוסף דרורי, **ירושלים בתקופה הממלוכית** ו-**אדריכלות ממלוכית בירושלים**, בתוך: אלי שילר (עורך), **תולדות ירושלים מחורבן בית שני ועד לתקופה העות'מאנית**, אריאל 83-84, 1992. עמ' 169–206

קישורים חיצוניים
----------------

ויקישיתוף מדיה וקבצים בנושא **זאווייה** בוויקישיתוף
* זאוויות במרוקו (באנגלית)
* ארכיטקטורה של זאוויות בתוניס (בצרפתית)
* זאווייה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007285395705171
* BnF: cb166395900 (data)
* GND: 4738303-3
* LCCN: sh00001752
* SUDOC: 165366885
* TDVİA: zaviye

 |
**ניקולס אגרפיוטיס** (נולד ב-25 באפריל 2000) הוא כדורגלן הולנדי-סרבי המשחק כחלוץ במועדון ההולנדי אקסלסיור רוטרדם.

קריירת מועדונים
---------------

אגרפיוטיס החל את קריירת נעוריו בדן בוס לפני שהצטרף לאקדמיה של ויטסה ב-2013.

ביוני 2020, אגרפיוטיס חתם כשחקן חופשי בדורדרכט, שם חתם על חוזה עד אמצע 2022. הוא ערך את הופעת הבכורה המקצועית שלו ב-30 באוגוסט 2020, ושיחק בתיקו 0-0 ביתי נגד גו אוהד איגלס. במהלך תקופתו הקצרה במועדון, הוא צבר ניסיון יקר בקבוצה הראשונה בליגת המשנה ההולנדית. ב-31 בינואר 2022, אגרפיוטיס חתם על חוזה לשנה וחצי באקסלסיור, עם אופציה לשנה נוספת. הוא ערך את הופעת הבכורה שלו במועדון ב-7 בפברואר בהפסד 4-1 בליגה לאיינדהובן, כשעלה מהספסל במקומו של ראובן ניימאייר בדקה ה-75. 

בהופעותיו הראשונות בעיקר כמחליף, הוא פתח לראשונה בהרכב הקבוצה ב-29 באפריל בתיקו בליגה מול וילם II, ובישל את שער השוויון המאוחר של מרואן אזרקאן. 

אגרפיוטיס הוכיח את עצמו כגורם מכריע בעזרה לאקסלסיור להשיג קידום לליגת העל דרך הפלייאוף לאחר שסיימו במקום השישי בליגה. הוא כבש שער מאוחר מכריע בהארכה נגד רודה קרקראדה כדי להבטיח ניצחון כולל 4-2 בחצי הגמר. אגרפיוטיס כבש שוב בניצחון 3-1 על הרקולס אלמלו בגמר, כשסבלו מכאבי הירידה מהטיסה הראשונה מזה 20 שנה. שערו עזר לאקסלסיור להקים גמר פלייאוף נגד דן האג.

קריירה בינלאומית
----------------

אגרפיוטיס נולד בהולנד לאב יווני ולאם סרבית. למרות שגדל בהולנד, הוא בחר לייצג את סרביה ברמה הבינלאומית לנוער.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway

הערות שוליים
------------

1. ↑  Spits Agrafiotis van Vitesse naar FC Dordrecht, gelderlander
2. ↑  EXCELSIOR KOMT DRAMATISCHE START NIET MEER TE BOVEN TEGEN EINDHOVEN, excelsiorrotterdam
3. ↑  Knotsgek duel en rellen in Den Haag: Excelsior promoveert en vlucht van het veld, nos

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ניקולס אגרפיוטיס"**.
**מוריץ ינץ** (בגרמנית: **Moritz Jenz**; נולד ב-30 באפריל 1999 בברלין שבגרמניה) הוא כדורגלן גרמני המשחק בעמדת הבלם בקבוצת וולפסבורג מהבונדסליגה,

קריירת מועדונים
---------------

ינץ גדל במחלקות הנוער של טניס בורוסיה ברלין ושל פולהאם.

ב-25 באוגוסט 2020 חתם ינץ בלוזאן, העולה החדשה לליגת העל השווייצרית. ב-20 בספטמבר הוא ערך את הופעת הבכורה שלו במועדון, בניצחון 2-1 על סרבט ז'נבה במסגרת המחזור הראשון בליגה לעונת 2020/2021. ב-2 במאי 2021 הבקיע את שערו היחיד במדי המועדון, בתיקו 1-1 נגד פ.צ. סיון במסגרת המחזור ה-32 בליגה. בסך הכל ערך ינץ 32 הופעות ליגה במדי המועדון, בהן הבקיע שער אחד.

ב-30 באוגוסט 2021 חתם ינץ על חוזה לחמש עונות בלוריאן מליגת העל הצרפתית. ב-10 בספטמבר ערך את הופעת הבכורה שלו במועדון, בניצחון 2-1 על ליל במסגרת המחזור החמישי בליגה לעונת 2021/2022. ב-12 בדצמבר הבקיע את שער הבכורה שלו במועדון, בהפסד 4-1 למץ במסגרת המחזור ה-18 בליגה. בסך הכל ערך ינץ 17 הופעות ליגה בעונתו הראשונה במועדון, והבקיע שער אחד.

ב-19 ביולי 2022 הושאל ינץ למשך עונה אחת לסלטיק מליגת העל הסקוטית.

ב-26 בינואר 2023 הושאל לשאלקה 04 עד לסוף העונה.

ב-16 ביוני 2023 חתם בוולפסבורג לארבע שנים.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  JENZ JOINS FC LAUSANNE-SPORT באתר הרשמי של פולהאם, 25 באוגוסט 2020 (באנגלית)
2. ↑  MORITZ JENZ S’ENGAGE AVEC LES MERLUS באתר הרשמי של לוריאן, 30 באוגוסט 2021 (בצרפתית)
3. ↑  Double signing swoop as Aaron Mooy and Moritz Jenz join Celtic באתר הרשמי של סלטיק, 19 ביולי 2022 (באנגלית)
|  |
| --- |
| 
בערך זהנעשה שימושבסימנים מוסכמיםמתחום המתמטיקה.להבהרת הסימניםראו סימון מתמטי. |

**שיטת מולר** היא אלגוריתם למציאת שורשים של פונקציה, כלומר שיטה נומרית לפתרון משוואות מהצורה f(x) = 0. השיטה הוצגה לראשונה על ידי דייוויד א. מולר (אנ') בשנת 1956.

שיטתו של מולר מבוססת על שיטת המיתר, הבונה בכל איטרציה קו ישר דרך שתי נקודות בגרף של f. במקום זאת, שיטת מולר משתמשת בשלוש נקודות, בונה פרבולה דרך אותן שלוש הנקודות, ולוקחת את נקודת המפגש של ציר ה-x עם הפרבולה להיות הנקודה הבאה.

נוסחת נסיגה
-----------

שיטת מולר היא שיטה רקורסיבית המייצרת קירוב לשורש \xi של f בכל איטרציה. מתחילים משלושת הערכים הראשוניים {\displaystyle x\_{1},x\_{0}} ו-x\_2, האיטרציה הראשונה מחשבת את הקירוב הראשון x\_1, האיטרציה השנייה מחשבת את הקירוב השני x\_2, האיטרציה השלישית מחשבת את הקירוב השלישי {\displaystyle x\_{3}} וכן הלאה. כל איטרציה לוקחת כקלט את שלושת הקירובים האחרונים שנוצרו ואת הערך של f בקירובים אלה. מכאן שאיתור הנקודה ה-k לוקח כקלט את הערכים x k-1, x k-2 ו- x k-3 ואת ערכי הפונקציה f(xk-1), f(xk-2) ו- f(xk-3)). הקירוב x k מחושב כדלקמן:

נבנית פרבולה y k ( x ) העוברת בין שלוש הנקודות ( xk-1,   f(xk-1)), ( x k-2,   f ( x k-2 )) ו- ( x k-3,   f ( x k-3 )). נכתבים בפולינום של ניוטון, y k (x) הוא

{\displaystyle y\_{k}(x)=f(x\_{k-1})+(x-x\_{k-1})f[x\_{k-1},x\_{k-2}]+(x-x\_{k-1})(x-x\_{k-2})f[x\_{k-1},x\_{k-2},x\_{k-3}]}.
או

{\displaystyle y\_{k}(x)=f(x\_{k-1})+w(x-x\_{k-1})+f[x\_{k-1},x\_{k-2},x\_{k-3}]\,(x-x\_{k-1})^{2}\,}
כאשר

{\displaystyle w=f[x\_{k-1},x\_{k-2}]+f[x\_{k-1},x\_{k-3}]-f[x\_{k-2},x\_{k-3}]}.
האיטרציה הבאה, {\displaystyle x\_{k}} היא איטרציה קרובה יותר מ-{\displaystyle x\_{k-1}} של המשוואה הריבועית y k ( x ) = 0. זה מניב את נוסחת הנסיגה

{\displaystyle x\_{k}=x\_{k-1}-{\frac {2f(x\_{k-1})}{w\pm {\sqrt {w^{2}-4f(x\_{k-1})f[x\_{k-1},x\_{k-2},x\_{k-3}]}}}}}.
בנוסחה זו, יש לבחור בסימן (+\-) כך שהמכנה יהיה גדול ככל האפשר. במקרה של שיטת מולר, לא משתמשים בנוסחה הסטנדרטית לפתרון משוואות ריבועיות כיוון שזה עשוי לגרום לתוצאה להיות חסרת משמעות.

שימו לב ש-{\displaystyle x\_{k}} יכול להיות מספר מרוכב, גם אם האיטרציות הקודמות היו מספרים ממשיים. זאת בניגוד לאלגוריתמים אחרים של מציאת שורשים כמו שיטת המיתר או שיטת ניוטון-רפסון, שהאיטרציות שלהם יישארו מספרים ממשיים אם נתחיל במספרים ממשיים. קיום איטרציות מרוכבות יכול להיות יתרון (אם מחפשים שורשים מרוכבים) או חסרון (אם ידוע שכל השורשים הם ממשיים), תלוי במשוואה.

מהירות ההתכנסות
---------------

סדר ההתכנסות של שיטת מולר הוא בערך 1.84, מול 1.62 לשיטת המיתר ו-2 עבור שיטת ניוטון-רפסון. לכן, שיטת המיתר מתכנסת פחות מהר בכל איטרציה יחסית לשיטת מולר ושיטת ניוטון-רפסון מתכנסת יותר מהר, ביחס לשיטת מולר.

קישורים חיצוניים
----------------

* שיטת מולר, באתר MathWorld (באנגלית)

הערות שוליים
------------

1. ↑  מקור
**מארי בלאק** (באנגלית: **Mhairi Black**; נולדה ב-12 בספטמבר 1994) היא פוליטיקאית סקוטית, חברת המפלגה הלאומית הסקוטית. בלאק מכהנת בבית הנבחרים הבריטי מטעם מחוז פייזלי ודרום רנפרוושייר, לאחר שזכתה בבחירות ב-2015.

ביוגרפיה
--------

בלאק נולדה בפייזלי שבסקוטלנד. היא גדלה במשפחה תומכת מפלגת הלייבור. במהלך השנים העבירו בני המשפחה את תמיכתם למפלגה הלאומית הסקוטית. בילדותה נלקחה עם דודתה להפגנה נגד מלחמת עיראק, שעשתה עליה רושם עז. מנעוריה הייתה לפעילה פוליטית, השתתפה בהפגנות למען פרלמנט סקוטי עצמאי, התנדבה בארגון אוקספם והייתה פעילה במטה תנועת "כן סקוטלנד" במסגרת משאל העם על עצמאות סקוטלנד (2014).

בבחירות הכלליות בבריטניה ב-2015 הביסה את חבר הפרלמנט המכהן מטעם מפלגת הלייבור, דאגלס אלכסנדר. היא זכתה בכ-51% מקולות המצביעים (לעומת 18% לנציג המפלגה בבחירות קודמות), בעוד אלכסנדר זכה לכ-38.6%, נציג המפלגה השמרנית זכה ל-7.6%, נציגת המפלגה הליברל-דמוקרטית ב-2.2% ונציגת המפלגה הסוציאליסטית הסקוטית שזכתה ב-0.6%. בכך הייתה בלאק לחברת הפרלמנט הצעירה ביותר שנבחרה בבחירות אלו, והצעירה ביותר לכהן בפרלמנט מאז חוק הרפורמה של 1832. בבחירות ב-2017 וב-2019 שמרה על מושבה. ב-2022 מונתה על ידי מנהיג המפלגה סטיבן פלין לסגניתו.

חיים אישיים והשכלה
------------------

בלאק היא לסבית. לאחר היבחרה לפרלמנט, סיימה תואר ראשון בממשל ומדיניות ציבורית באוניברסיטת גלאזגו.

קישורים חיצוניים
----------------

ויקישיתוף מדיה וקבצים בנושא **מארי בלאק** בוויקישיתוף
* 

* אתר האינטרנט הרשמי של מארי בלאק
* מארי בלאק, ברשת החברתית פייסבוק

* מארי בלאק, ברשת החברתית אקס (טוויטר)
* אתר הבחירות של מארי בלאק
* מארי בלאק באתר המפלגה הלאומית הסקוטית
* מארי בלאק באתר הפרלמנט הבריטי
* Mhairi Black: the 20-year-old student poised to unseat Douglas Alexander, גארדיאן, 4 במאי 2015
* SNP's Mhairi Black becomes Britain's youngest MP since 1667 after defeating Douglas Alexander, דיילי טלגרף, 8 במאי 2015
* The battle for Paisley: will 20-year-old Mhairi Black defeat Labour’s chief election strategist?, אתר newstatesman, ‏10 באפריל 2015
* AFP, "אגרוף בפנים ללייבור": בת 20. מחוקקת, באתר ynet, 9 במאי 2015

הערות שוליים
------------

1. ↑  More openly-gay MPs are in Parliament than ever before - and they've set a world record, דיילי מירור, 15 במאי 2015
2. ↑  Mhairi Black receives first class honours degree, אתר ה-BBC, ‏26 ביוני 2015

|  |  |
| --- | --- |
| בקרת זהויות עריכת הנתון בוויקינתונים | 
* UKPARL: 0bwKll3U
* VIAF: 1785151778254718130001
* WorldCat: viaf-1785151778254718130001

 |
**בית רוח** הוא מקדש לרוח המגוננת של המקום, שיכול להימצא במדינות דרום מזרח אסיה בורמה, קמבודיה, לאוס, תאילנד, מלזיה, אינדונזיה, וייטנאם והפיליפינים. בית הרוח הוא בדרך כלל בצורה של מבנה מקורה קטן, והוא מותקן על עמוד או על במה. הם יכולים לנוע בגודל מפלטפורמות קטנות לבתים גדולים מספיק כדי שאנשים יוכלו להיכנס. בתי רוח נועדו לספק מחסה לרוחות שעלולות לגרום בעיות לאנשים אם לא ירצו אותם. המקדשים כוללים לרוב תמונות או פסלים מגולפים של אנשים ובעלי חיים. מנחות מושארות בבית כדי לרצות את הרוחות. מתקנים משוכללים יותר כוללים מזבח למטרה זהה.

בתי רוח בבנגקוק, תאילנד *סן פרה פום* (ศาลพระภูมิ) בצד שמאלי וסן *צ'או ת'י* (ศาลเจ้าที่) בצד הימני.
בהודו-סין, לרוב הבתים והעסקים יש בית רוח המוצב במקום "בר מזל", לרוב בפינה של הנכס. ניתן לבחור את המיקום לאחר התייעצות עם כומר ברהמין. בתי רוח ידועים בשם နတ်စင် (רוח קודש) או နတ်ကွန်း (מקדש) בבורמזית; ศาลพระภูมิ ( 'בית הרוח השומרת') בתאילנדית; ו- រានព្រះភូមិ ( 'מקדש לרוח השומר').

Balaua, בית הרוחות הגדול ביותר *לאניטו* בקרב אנשי איטנג (1922, פיליפינים)
בדרום מזרח אסיה הימית, בתי רוח מחוברים לטקסים האנימיסטיים המסורתיים השונים הכוללים רוחות. בפיליפינים, בתי רוח מוקדשים לטקסים או למנחות הכוללות את רוחות *האניטו* וידועים גם כמקדשים.

וידועים גם כmagdantang בוויזיאן. ulango או simbahan בטאגאלוג; tangpap, pangkew, או alalot (עבור מזבחות גג קטנים שונים), balaua או kalangan (עבור מבנים גדולים יותר) ב-Itneg; maligai בסובנן; tenin בטירורי; buis (למי שנבנה ליד כבישים וכפרים) parabunnian (למי שנבנה ליד שדות אורז) בבאגובו.

בסינית בתי רוח נקראים 土地神屋 או בית טודיגונג, המייצג קישור בין המושג לרעיון של מקדש אדמה המוקדש לריבונו של הארץ.

קישורים חיצוניים
----------------

ויקישיתוף מדיה וקבצים בנושא **בית רוח** בוויקישיתוף

הערות שוליים
------------

1. ↑  William Henry Scott (1994). *Barangay: Sixteenth Century Philippine Culture and Society*. Quezon City: Ateneo de Manila University Press. ISBN 9715501354.
2. ↑  A. L. Kroeber (1918). "The History of Philippine Civilization as Reflected in Religious Nomenclature". *Anthropological Papers of the American Museum of Natural History*. **XXI** (Part II): 35–37.
3. ↑  Fay-Cooper Cole & Albert Gale (1922). "The Tinguian; Social, Religious, and Economic life of a Philippine tribe". *Field Museum of Natural History: Anthropological Series*. **14** (2): 235-493.
**אורסולה הגי**(באנגלית: **Ursula Hegi**; נולדה ב-23 במאי 1946) היא סופרת אמריקאית ילידת גרמניה.

ביוגרפיה
--------

הגי נולדה בשם אורסולה קוך בשנת 1946 בדיסלדורף, גרמניה, עיר שחוותה הרס גדול מהפצצות במהלך מלחמת העולם השנייה. התפיסה שה בעת שגדל ה שם הייתה שהמלחמה היא נושא שעדיף להימנע ממנה בשיחה, למרות הראיות לקיומה בכל פינה; ושנושא השואה הוא טאבו במיוחד. לחוויה זו הייתה השפעה גדולה על כתיבתה וכן על רגשותיה לגבי זהותה הגרמנית.

היא עזבה את מערב גרמניה ב-1964, בגיל 18. היא עברה לגור בארצות הברית בשנת 1965, שם נישאה (כך אמצה את השם הגי) ב-1967 ואף הפכה לאזרחית באותה השנה. ב-1979, היא סיימה את לימודיה לתואר ראשון ושני באוניברסיטת ניו המפשייר. היא התגרשה בשנת 1984. באותה שנה, היא הצטרפה לסגל אוניברסיטת מזרח וושינגטון, ליד ספוקן, וושינגטון, שם מונתה כפרופסור לכתיבה יוצרת וספרות.

העלילות של שני הספרים הראשונים של הגי התרחשו בארצות הברית. בספרה השלישי, *Floating in My Mother's Palm*, העלילה מתרחשת בעיר הגרמנית הבדיונית "בורגדורף", ובו היא חוקרת את רגשותיה המעורבים כלפי מורשתה הגרמנית. היא השתמשה במיקום זה בעוד שלושה ספרים נוספים, כולל רב המכר "אבנים מן הנהר", אשר נבחר למועדון הספר של אופרה וינפרי ב-1997. אחרי שהגי הופיעה בתוכנית האירוח אופרה וינפרי ב-8 באפריל, המו"ל הוציא עוד 3 מיליון עותקים כדי לעמוד בביקוש. לאחר מכן הגי עברה מספוקיין לניו יורק.

הגי זכתה עבור כתיבתה בפרסים רבים, ביניהם מלגת הקרן הלאומית לאמנויות וחמישה פרסי PEN לסיפורת. היא זכתה בפרס מטעם אגודת מוכרי הספרים של צפון-המערב הפסיפי (PNBA) ב-1991, ופעמיים נמנתה ברשימת הספרים הבולטים של הניו יורק טיימס. 

בנוסף לכתיבתה היוצרת, הגי כתבה ביקורת ספרים עבור הניו יורק טיימס, לוס אנג'לס טיימס, וכן הוושינגטון פוסט. היא חברה בסגל של התוכנית לתואר שני בחוג לספרות באוניברסיטת המדינה סטוני ברוק בניו יורק.

עבודות
------

### רומנים

* *Intrusions* (1981)
* *Floating in My Mother's Palm* (1990)
* *Stones from the River* (1994)
* *Salt Dancers* (1995)
* *The Vision of Emma Blau* (2000)
* *Sacred Time* (2003)
* *The Worst Thing I've Done* (2007)
* *Children and Fire* (2011)

בהוצאה בעברית
* **אבנים מן הנהר**, הוצאת מודן, 1999. תרגום: עדי גינצבורג-הירש.
* **החלום על אמה בלאו**, הוצאת מודן, 2004. תרגום: מיכל רון.

### סיפורים קצרים

* *Unearned Pleasures and Other Stories* (1988)
* *Hotel of the Saints* (2001)

### סיפורי ילדים

* *Trudi & Pia* (2003), with pictures by Gisele Potter

### עיון

* *Tearing the Silence: On Being German in America* (1998)

קישורים חיצוניים
----------------

* אורסולה הגי, דף שער בספרייה הלאומית
* אורסולה הגי, ברשת החברתית Goodreads

הערות שוליים
------------

1. ↑  Webster, Dan (3 באפריל 2003), *Online Book Club: Ursula Hegi*, The Spokesman-Review `{{citation}}`:  (עזרה).
2. ↑  Cowart, David (2006), *Trailing Clouds: Immigrant Fiction in Contemporary America*, Cornell University Press, pp. 57–58, 129, ISBN 0-8014-7287-3.
3. ↑  *Stones from the River: About the Author*, Oprah.com, 28 בפברואר 1997 `{{citation}}`:  (עזרה).

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007262549005171
* BNE: XX841753
* BnF: cb129297800 (data)
* GND: 120460165
* ISNI: 0000 0001 0855 4102
* LCCN: n81011381
* NKC: kv2009497056
* NLG: 79519
* NLK: KAC2018F4316
* NTA: 180965646
* SUDOC: 120319829
* VIAF: 14901464
* WorldCat: lccn-n81011381

 |
מבט קדמי על הרובוט אטלס
רובוט אטלס מחבר זרנוק לצינור בהדמיית מחשב
**אַטְלָס** הוא רובוט דמוי אדם שפותח בעיקר על ידי חברת הרובוטיקה האמריקאית בוסטון דיינמיקס, במימון ופיקוח של הסוכנות הממשלתית האמריקאית DARPA. הרובוט, שגובהו 1.8 מטרים, תוכנן למגוון משימות של חיפוש והצלה, והוא הוצג לציבור ב-11 ביולי 2013.

פיתוח ועיצוב
------------

עיצוב וייצור אטלס נעשה בפיקוח DARPA, סוכנות ממשלתית תחת אחריות מחלקת ההגנה של ארצות הברית העוסקת בפיתוחים הטכנולוגיים של צבא ארצות הברית, בשיתוף עם בוסטון דיינמיקס, חברת רובוטיקה אמריקאית. אחת מידיו של הרובוט פותחה בסנדיה מעבדות לאומיות בעוד השנייה פותחה ב-iRobot. בתחילת שנת 2013, מנהל התוכנית מטעם DARPA, גיל פראט, השווה את האב טיפוס של אטלס לילד קטן באומרו: "ילד בן שנה מסוגל בקושי ללכת, ילד בן שנה נופל פעמים רבות...זו הנקודה בה אנו נמצאים כרגע".

אטלס מבוסס על פיתוח מוקדם אחר של רובוט דמוי אדם של בוסטון דיינמיקס, PETMAN, והוא בעל ארבע גפיים המונעות בצורה הידראולית. שלדתו בנויה מאלומיניום וטיטניום ברמת גימור של מטוסים מודרניים, גובהו 1.8 מטרים, מסתו 150 קילוגרמים והוא בעל תאורת LED כחולה. בנוסף, אטלס מצויד בשתי מערכות ראייה - מד טווח לייזר ומצלמה בעלת מספר עדשות להתמצאות במרחב, שתיהן נשלטות על ידי מחשב מובנה ברובוט - ושתי ידיו בעלות יכולת ביצוע עבודות מוטוריות עדינות. אטלס מסוגל לנווט בשטח קשה ולטפס באופן עצמאי בעזרת ידיו ורגליו. למרות זאת, האב טיפוס של אטלס שהוצג ב-2013 מחובר לכבל חיצוני המספק לו את החשמל שהוא צורך, מה שמגביל את עצמאותו בשטח.

באוקטובר 2013, שחררה בוסטון דיינמיקס סרטון בו רואים את אטלס נפגע ברגלו מטיל ומצליח לשמור על איזון בעזרת רגל אחת בלבד.

בשנת 2014, אטלס יתוכנת על ידי שישה צוותים שונים שיגדילו את יכולותיו, כולל פתיחת דלת של רכב, כניסה אליו, יציאה ממנו ויכולת נהיגה בו.

יישומים
-------

אטלס מיועד לעזור לצוותי חירום בפעולות חיפוש והצלה, ביצוע משימות כמו סגירת שסתומים, פתיחת דלתות והפעלת ציוד באזורים ומצבים בהם בני אדם לא יכול לשרוד. מחלקת ההגנה של ארצות הברית הצהירה בשנת 2013 כי אין כוונה לפתח ברובוט יכולות התקפיות והגנתיות לשעת מלחמה.

ראו גם
------

* אנדרואיד (יצור מלאכותי)
* אסימו

קישורים חיצוניים
----------------

* 

* אתר האינטרנט הרשמי של אטלס

ויקישיתוף מדיה וקבצים בנושא **אטלס** בוויקישיתוף
* Atlas page at the DARPA Robotics Challenge website.
* Atlas page at Boston Dynamics

הערות שוליים
------------

1. ↑
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑
**הטרופודה דייווידבואי** (שם מדעי: *Heteropoda davidbowie*) הוא מין של עכביש מהסוג הטרופודה ממשפחת המברישניים. את המין גילה החוקר פיטר יאגר במלזיה. יאגר קרא לעכביש על שם הזמר דייוויד בואי במטרה לעורר מודעות לסכנת ההכחדה בה נמצאים רבים מהמינים שגילה. הבחירה בבואי היא כנראה מחווה לאלבומו עלייתם ונפילתם של זיגי סטארדסט ועכבישי המאדים. העכביש תואר כ"גדול, שעיר וצהוב".

הדייווידבואי מאכלס אזורים במערב מלזיה, סינגפור, אינדונזיה וסומאטרה. כמו כן ניתן למצאו בחלקים שונים של דרום תאילנד.

צבע גופו של העכביש הוא אדמדם חום. הגוף מכוסה בכתמים ופסים שחורים ובשיערות כתומות בהירות. על רגליו של העכביש דוגמה טבעתית, והשערות הכתומות מכסות גם אותן. את חלקו האחורי של גוף העכביש חוצה במרכזו פס אדום בוהק המוקף בשיערות באותו הצבע. חלקו התחתון של העכביש הוא שחור, וכך גם פיו, שאינו מכוסה בשיערות. הנקבה גדולה מעט מהזכר (אורך הגוף 2.5-2.1 ס"מ לנקבה מול 1.8-1.5 ס"מ לזכר), דוגמת הטבעות שעל רגליה בולטת יותר, ובאזורים הבהירים יותר ישנם כתמים כהים.

ככל משפחת המברישניים, גם הסוג הטרופודה והמין דייווידבואי הם ציידים טובים. עיקר מזונם הוא פרוקי-רגליים אחרים. אבקועי העכבישים בוקעים מביצים הנשמרות בשק ביצים. הצעירים יגיעו לבגרות מלאה תוך 4 עד 12 נשלים.

קישורים חיצוניים
----------------

ויקישיתוף מדיה וקבצים בנושא **הטרופודה דייווידבואי** בוויקישיתוף
* כתבה מהטלגרף הלונדוני
* כתבה מאתר CBC ניוז הקנדי
* הטרופודה דייווידבואי, באתר ITIS (באנגלית)

* הטרופודה דייווידבואי, באתר NCBI (באנגלית)

* הטרופודה דייווידבואי, בבסיס הנתונים ARKive (באנגלית)

* הטרופודה דייווידבואי, באתר האנציקלופדיה של החיים (באנגלית)

* הטרופודה דייווידבואי, באתר GBIF (באנגלית)

הערות שוליים
------------

1. 1 2 3  David Bowie spider photo - Heteropoda davidbowie - G72060 | ARKive
**ים אפולו** (באנגלית: **MV Apollo Sea**) הייתה אוניית צובר בבעלות סינית, ששקעה בסמוך לקייפטאון ביוני 1994. דליפת נפט מהאונייה הטובעת גרמה לאסון סביבתי גדול שהוביל למותם של אלפי עופות ימיים, כולל פינגווינים אפריקאים, מין הנמצא בסכנת הכחדה. כל 36 אנשי הצוות של הספינה מתו בטביעה, שככל הנראה התרחשה במהירות גדולה עד כדי כך שלא הספיקו לשדר אותות מצוקה. האינדיקציה הראשונה לכך שהספינה שקעה הייתה הופעת הפינגווינים המכוסים בשמן. בתחילה חשבו שמקור הזיהום הוא דליפה ממכלית הנפט הספרדית "Castillo de Bellver" ששקעה באזור בשנת 1983. בהמשך הבינו שהמקור הוא המכלית "ים אפולו".
על סיפון האונייה היו כ-2,400 טון (2,700 מטר מעוקב) של נפט כשיצאה מהנמל ארבע שעות לפני ששקעה. מאוחר יותר נחשף כי אות מצוקה אוטומטי נשלח ישירות לבעלים באמצעות לוויין מהמיקום המשוער של דליפת הנפט, ובסופו של דבר החברה הודתה באובדן האונייה וקיבלה על עצמה את האחריות לדליפה.

השפעה סביבתית
-------------

רוחות עזות שנשבו באזור פגעו בניסיונות להגן על חופי קייפטאון מפני כתם הנפט המתרחב, וחופי העיר התמלאו בנפט. הנפט השפיע גם על שטחי הרבייה של הפינגווין האפריקאי שנמצא בסכנת הכחדה באי דאסן. נעשו ניסיונות לפנות פינגווינים ליבשת, אך הפעילות הואטה מאוד בשל מזג האוויר הסוער. 10,000 פינגווינים נאספו ונוקו. מתוכם, כמחצית מהם שרדו.

שש שנים לאחר מכן נפגע האזור שוב בצורה דומה בשל דליפת נפט שאירעה מהמכלית "Treasure" (אנ').

הערות שוליים
------------

1. ↑  Five years of monitoring African Penguins after the Apollo Sea oil spill: a success story made possible by ringing, Penguins Watch, 11 July 2000
**טד ג'נסן** (באנגלית: **Ted Jensen**; נולד ב-19 בספטמבר 1954) הוא מהנדס מאסטרינג אמריקאי, הידוע בזכות עבודתו על יצירות מוזיקליות רבות, כולל *Hotel California* של האיגלס, *American Idiot* של גרין דיי, *Ray of Light* של מדונה ו-*Come Away with Me* של נורה ג'ונס.

ביוגרפיה
--------

טד ג'נסן נולד לקארל ומרגרט (אנינג) ג'נסן, שניהם היו מוזיקאים. קארל למד באוניברסיטת ייל. מרגרט למדה באוברלין קולג' בקונסרבטוריון ובמכללת סקידמור והייתה גם טייסת. קרל ומרגרט נפגשו ברכבת בזמן שהלכו לסדנת מקהלה. לטד יש אח אחד, ריק, ושתי בנות, קריסטן וקים. בזמן שלמד בתיכון, ג'נסן בנה ציוד סטריאו וציוד הקלטה משלו והחל להקליט להקות מקומיות הן באולפן והן באירועים חיים. במהלך תקופה זו, הוא הקליט מספר הופעות עבור התזמורת הסימפונית של ייל בוולסי הול בניו הייבן וכן פגש את מארק לוינסון, שהקים חברת ציוד שמע.

ג'נסן הצטרף ללוינסון וסייע בתכנון וייצור של כמה מהמוצרים המוקדמים של מארק לוינסון מערכות אודיו (אנ'). בשנת 1975, ג'נסן עזב לאחר שש שנים עם לוינסון כדי להתחיל את קריירת המאסטרינג שלו בניו יורק עם סטרלינג סאונד. האולפנים מוקמו בעבר בניו יורק, בקומה העליונה של שוק צ'לסי ברובע המיטפקינג.

קריירה
------

מאז 1976, ג'נסן זכה ב-16 זוכי פרסי גראמי בקטגוריות "הקלטת השנה", "אלבום השנה" וגם "האלבום הלא קלאסי המעובד הטוב ביותר".

בשנת 2002, מהדנסי מאסטרינג היו זכאים לקבל את הפרס גם כן. ג'נסן עבד על אלבומים שזכו להצלחה בין-לאומית כדוגמת *Come Away with Me* של נורה ג'ונס, *Fallen* של אוונסנס, *American Idiot* ו-*21st Century Breakdown* של גרין דיי, *The Devil Put Dinosaurs Here* של אליס אין צ'יינס ו-*Ray of Light* של מדונה.

קישורים חיצוניים
----------------

ויקישיתוף מדיה וקבצים בנושא **טד ג'נסן** בוויקישיתוף
* טד ג'נסן, ברשת החברתית אינסטגרם
* טד ג'נסן, במסד הנתונים הקולנועיים IMDb (באנגלית)
* טד ג'נסן, באתר AllMusic (באנגלית)
* טד ג'נסן, באתר MusicBrainz (באנגלית)
* טד ג'נסן, באתר Discogs (באנגלית)

הערות שוליים
------------

1. 1 2  Ted Jensen | MASTERING ENGINEER, STERLING SOUND (באנגלית אמריקאית)
2. 1 2  Margaret Jensen Obituary (2013) - Hamden, CT - New Haven Register, Legacy.com
3. ↑  Yale University, **Catalogue of the officers and graduates of Yale University ..**, [New London?]; [New Haven]
4. ↑  Ted Jensen | MASTERING ENGINEER, STERLING SOUND (באנגלית אמריקאית)
5. ↑  "Interview with Mark Levinson"
6. ↑  Home, Atlantic Records (באנגלית)
7. ↑  The World’s Top 13 Mastering Studios, LANDR Blog, ‏2014-07-18 (באנגלית אמריקאית)
8. 1 2  Ted Jensen | Artist | GRAMMY.com, www.grammy.com

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 2bf1575f-88f7-4df0-8f9d-28be403f1891
* NKC: xx0157015
* VIAF: 264775314
* WorldCat: viaf-264775314

 |
ציור של הרשימה
**רשימת המלכים מטורינו** (נקרא גם הקאנון המלכותי מטורינו) הוא פפירוס הכולל רשימות של  מלכים במצרים הכתוב בכתב היראטי המתוארך לתקופתו של רעמסס השני. הפפירוס הוא חלק מאוסף המוזיאון המצרי בטורינו איטליה. הערכה היא שרשימה זו הייתה הרשימה המקיפה ביותר של מלכים שהוכנה על ידי המצרים בעת העתיקה. והיא משמשת כבסיס יחד עם רשימות אחרות כגון אבן פלרמו, רשימת המלכים מכרנך, רשימת המלכים מאבידוס ועוד, לרוב הכרונולוגיות שנכתבו על ידי החוקרים על תולדות מצרים העוסקות בתקופה שלפני רעמסס השני.

הפפירוס
-------

הפפירוס מתוארך על ידי החוקרים לתקופתו של רעמסס השני, מלך מהשושלת ה-19 בתקופת הממלכה החדשה, אבל יכול להיות שהוא חובר לאחר תקופתו ולכל המאוחר בשושלת ה-20. תחילתו של הפפירוס וסופו אבדו, הפפירוס לא כולל כל הקדמה, ופירוט המלכים הסתיים בשושלת ה-19.

הפפירוס מפרט שמות של שליטים, אורך תקופת שלטונו של כל מלך תוך ציון שנים, חודשים וימים. בחלק מהמקרים המלכים מקובצים לפי משפחות מלוכה שמתאימה לרשימת השושלות של מנתון בספרו אגיפטיקה.

הפפירוס כולל גם רשימות של מלכים מיתיים ומלכים של אזורים קטנים שלא מוזכרים במקורות אחרים, וכן שמות של אלים.
הרשימה כוללת גם מלכים מתקופת השושלת ה-15 שהיו שליטי החיקסוס ושלטו במצרים התחתונה ובאזור דלתת הנילוס. לשליטים אלו לא היה כרטוש וברשימה הוסף סימן הירוגליפי המציין שהם היו זרים. הפפירוס היה במקור רשימה שהוכנה לצורך מיסוי, בגב הפפירוס הופיעה רשימת המלכים.

גילוי ושימור
------------

הפפירוס התגלה בשנת 1820 על ידי הנוסע האיטלקי ברנרדינו דרובטי (Bernardino Drovetti) בלוקסור (היא תבאי בעת העתיקה) שבמצרים העליונה. בשנת 1824 רכש המוזיאון המצרי בטורינו איטליה את הפפירוס, והוא סומן כמספר 1874. כשהארגז שבו נשלח הפפירוס לאיטליה נפתח, הפפירוס התפרק לרסיסים. קטעי הפפירוס נבדקו על ידי ז'אן-פרנסואה שמפוליון והוא הצליח לזהות שמות של מלכים רק על הקטעים הגדולים יותר, והכין ציור של מה שיוכל לפענח.

האגיפטולוג הגרמני בן המאה ה-19 Gustav Seyffarth בחן את קטעי הפפירוס, שחלקם היו בגודל של סנטימטרים בודדים. הוא ביצע שחזור נוסף של הקטעים בהתבסס על הסיבים. גוסטב לא הצליח לזהות את המשמעות של הסימנים בכתב ההיראטי. האגיפטולוג הגרמני Jens Peter Lauth שעבד לאחר מכן על הפפירוס אישר בעבודתו את פעולת השחזור של Seyffarth.

בשנת 1959 פרסם האגיפטולוג האנגלי אלן גרדינר את ספרו "הקאנון המלכותי מטורינו" העוסק בפפירוס.

למרות מאמצי השיקום, כ-50% מהפפירוס עדיין חסרים. החלק ששוקם הוא באורך של 1.7 מטר וברוחב של 41 ס"מ, ומורכב מיותר מ-160 חלקים. בשנת 2009 התגלו קטעים נוספים של הפפירוס במחסן המוזיאון כשהם במצב טוב.

ראו גם
------

* רשימת המלכים מכרנך
* אבן פלרמו
* פרעוני מצרים
* הכרונולוגיה המצרית
* לוח סקארה

לקריאה נוספת
------------

* Alan Gardiner, *The Royal Canon of Turin.* University Press, Oxford 1959 (Nachdruck. Griffith Institute

קישורים חיצוניים
----------------

* 
* 

ויקישיתוף מדיה וקבצים בנושא **רשימת המלכים מטורינו** בוויקישיתוף
**אלכסנדר מאסין** (בסרבית: **Александар Машин**‏; 24 במאי 1857 – 18 באפריל 1910) היה קולונל בצבא סרביה, אשר התפרסם בשל חלקו בהפיכה הצבאית בסרביה ב-1903. לאח ההפיכה שימש כשר הבינוי הזמני של סרביה. בין 1905-1906 הוא שימש כראש המטה הכללי הסרבי.

ביוגרפיה
--------

מאסין נולד בבלגרד ב-24 במאי 1857. הוריו היגרו מבוהמיה לנסיכות סרביה. אביו, יובאן מאסין היה רופאו האישי של הנסיך אלכסנדר קאראג'ורג'ביץ'. לאחר שקאראג'ורג'ביץ' הודח מהשלטון והוחלף בידי בית אוברנוביץ', משפחת מאסין שמרה אמונים לבית קאראג'ורג'ביץ' הגולה. למרות זאת, לאחר שב-1871 התגייס אלכסנדר מאשין לצבא סרביה, הוא זכה לקידומים מהירים תודות לכישרונו. בהמשך, המלך מילאן אוברנוביץ' אף מינה אותו לשליש הצבאי שלו. ב-1897 הוא מונה לנספח צבאי במונטנגרו. שנתיים לאחר מכן הוא היה חבר במשלחת הסרבית שחתמה על אמנות האג.

אחיו של מאסין, סווצוזאר מאסין, נישא לדראגה לוגנוביץ'. היחסים בין דראגה לאלכסנדר היו רעים מאז ומתמיד. לאחר מותו של אחיו ב-1851, דראגה החלה לעבוד כמשרתת של המלכה נטליה אוברנוביץ', ובהמשך הפכה לפילגשו של אלכסנדר הראשון, מלך סרביה. דראגה הייתה מלכה לא-פופולרית, ויחסיה עם מאסין החמירו. זו הייתה אחת הסיבות לכך שב-1900 הוא עזב את הצבא.

מאסין התקרב לקבוצת קצינים צעירים בהנהגתו של דרגוטין דימטרייביץ', אשר מאסו בשלטונו של המלך אלכסנדר והחליטו לרצוח אותו ולהחזיר לשלטון את בית קאראג'ורג'ביץ'. ב-29 במאי 1903, פתחו דימטרייביץ' ומאסין בהפיכה צבאית במדינה. מאסין השתלט על רגימנט הרגלים ה-7 ויחד עמו כיתר את הארמון המלכותי. הוא השתתף בחיפושים האינטנסיביים אחר בני הזוג המלכותי שהסתתרו בארמון. לאחר מכן הוא פנה אל ביתו של ראש הממשלה דימיטרייה צינצאר-מרקוביץ', וירה בו למוות במו ידיו. כמו כן הוא הורה לווייסלב טנקוסיץ' לרצוח את שני אחיה הצעירים של המלכה, ואת שר הפנים וליה טודורוביץ'.

לאחר ההפיכה היה חבר מאסין בממשלה הזמנית שהקימו הקושרים, ובמשך זמן קצר החזיק בתפקיד שר הבינוי. ב-1905 הוא מונה לתפקיד ראש המטה הכללי הסרבי. עם זאת, במאי 1906 הוא פוטר מהתפקיד על פי דרישתה של בריטניה שהתנתה את חידוש היחסים הדיפלומטיים עם סרביה (שנותקו בעקבות ההפיכה ב-1903) בפיטוריהם של מאסין וקושרים נוספים מתפקידיהם.

לאחר פרישתו התגורר מאסין בבלגרד עד מותו ב-18 באפריל 1910.

קישורים חיצוניים
----------------

* Mijatović, Čedomilj (1907). *A royal tragedy; being the story of the assassination of King Alexander and Queen Draga of Servia*. Eveleigh Nash. p. 230. OCLC 12538407.
* Vucinich, Wayne S. (2006). *Serbia Between East and West. The Events of 1903–1908*. ACLS History E-Book Project. p. 324. ISBN 9781597402422.